《月林遗酒西台感赋》
明代·赵完璧

故人遗我酒，我悲故人心。故人不可见，使我愁思深。

画地谁能不，刻木威难禁。烟霜夜凄凄，鸿雁秋沈沈。

衣葛当北风，餐荼绝衷肠。怨艾去祸胎，今古归福堂。

把酒且自饮，淋洗郁冤伤。嗟嗟同心人，剪烛今何方。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。